En tu all dar bariadenn meo krouiñ en ur yezh minorelaet e fell deomp sellet a-dost ouzh darvoudoù hor mare, mont en-dro hor chevredigezh. Diaesoch- diaesañ eo an endro politikel ha sokial, hag e vezer techet da asantiñ da ginnigoù sevenadurel - a dalvezfe evit an holl -, kentoch eget digoriñ an nor dar re disheñvel o doare da soñjal ha da grouiñ. Perak neuze ez eo  a-bouez selaou mouezhioù ar minorelezhioù, en ur zerchel kont deus ar meskajoù sevenadurel a zo deus outo ha deus an eskemmoù ?    Dibaboù arzel liesstumm hag och emdroiñ a vo diazez labourioù krouiñ kentañ an Teatr Piba. Lakaat a rint war-wel talvoudegezh vras ul labour barzhoniel a reomp-ni, hag ar bed krouiñ ez eo hor hini. Al labourioù-se a zo stag ouzh un ijin awenet kement gant ar bandennoù-treset, ar sinema, ar sonerezh, ar varzhoniezh, al lennegezh hag ar choariva. Ul labour gant  komedianed, sonerien, dañserien ha plastisianed a chello kas achanomp war hent krouidigezhioù etre ar chabaret, ar choariva, « an opered», pe stummoù a-vremañ diazezet war binvidigezh an eskemmoù gant an arvestourien.    Al labour war ar chor, ar chorf ha mouezh an aktour a zo e-kreiz ar jeu e-barzh hol labour. Un doare int da reiñ da gompren hor goulennoù war an identelezh hag ar yezh. kor hag istor ar chor, deus an hinienn dan engroez war al leurenn. Nerzh ar choari a-strolll o talvezout da  reiñ da glevet an holl vouezhioù, kement istor zo ha kement mouezh a zo.    Hor yezh, ar yezhoù hag ar rannyezhoù a zo e-kreiz hol labour ivez. Ar brezhoneg a zo barzhoniezh en enni, un testeni eo deus un ijin stag ouzh ur bed liammet gant elfennoù an natur. rannyezhoù ar brezhoneg a zo evel kement ton disheñvel a zegas choant da labourat war al lusk hag ar son. Ha neo ket souezh gwelet pegen frouezhus eo labour ar sonerien er vro.    Ur gwir bariadenn eo deomp kinnig pezhioù-choari e  brezhoneg. Penaos bezañ komprenet gant an holl er vro hag e-maez ar vro, ha treuziñ an harzoù, gwir pe ijinet ? Penaos leurenniñ un oberenn evit ma vefe komprenet gant an holl, hep implij an ustitlañ pe an droidigezh war ar prim? Ur bariadenn deknologel, arzel, yezhoniel an hini vefe neuze ? Daoust hag e chellfe nerzh, korf ha mouezh an aktour sikour achanomp da vont a-benn deus «kudenn» ar yezh ? Sed aze un hent labour-all evit ar strollad.